આમાં બીઆરટીએસ કોરિડોરમાં ઘૂસનારાં ટુવ્હીલરચાલકો સહિતના અન્ય વાહનચાલકો પણ દોષી છે. બીઆરટીએસ કોરિડોરમાં અન્ય વાહનોને પ્રવેશવાની મનાઇ હોવા છતાં સમગ્ર શહેરમાં ઠેરઠેર બીઆરટીએસ કોરિડોરમાં વાહનો હંકારવાની પ્રવૃત્તિ વધતી જાય છે. અનેક સ્થળોએ ટ્રાફિક પોલીસની હાજરી હોવા છતાં બિનધાસ્તપણે કોરિડોરમાં વાહન હંકારી જનારાં માથાભારે તત્ત્વો બેફામ બન્યાં છે. ટ્રાફિક પોલીસ ફક્ત નરી આંખે તમાસો જોતી હોઇ બીઆરટીએસ કોરિડોરમાં અકસ્માતની સંખ્યામાં વધારો થયો હોવાનું પહેલી નજરે જણાઇ આવે છે. બીઆરટીએસની સિક્યો‌િરટીના જવાનો પાસે આવા વાહનચાલકો સામે પેનલ્ટી વસૂલવાની કોઇ સત્તા ન હોઇ આ જવાનો જે તે જંક્શન પર ફક્ત દોરડાં પકડીને શોભાના ગાંઠ્યા સમાન બન્યા છે.